Wänn s Wort "Willkür" uf öppis zuetrifft, dänn sind das die australische Behörde! Obwohl de René alles scho abcheckt hät (vor 3 Jahr bi sim 1-tä Bsuech und en Tag vorher per Telefon) und gmeint hät, er wüssi jetzt wies lauft, isch natürli wieder alles andersch gsi. Je nachdem, wer mer grad am Schalter verwütscht hät, hett mer sölle anderi Dokument debi ha.  Drum simmer natürlich, wie das so üblich isch in Australie,  zwei Mal ufs RTA (Strasseverkehrsamt). Sind waaahnsinnig netti Lüüt gsi det, mit betonig uf wahnsinnig! Nei nei, mer brucht nöd eifach e 2-ti Identification, mer brucht e 2-ti, wo au no d Adresse vo ois in Sydney druffstaht (wie wänn mer da bliebe würdet!). Däfür hämmer jetzt alles: "TCS", Versicherig (die zahlet au, wänn d Fabienne eme Audi TT nalueget und zwei Stange über de Huufe fahrt) und Registrierig...